Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Pääministeri Netanjahu sanoi, -
että Israel aikoo taistella terroria vastaan kaikin keinoin.
Israelin presidentti Rivlin sanoi, että Israelilla ei ole aikomusta muuttaa -
Temppelivuoren vallitsevaa tilaa.
Nato on valmis lähettämään joukkoja Turkkiin liittolaisensa tueksi, -
kun Syyriassa operoivat venäläishävittäjät -
ovat loukanneet Turkin ilmatilaa.
Jerusalemissa sattui jälleen uusi isku tänään.
Palestiinalainen puukotti -
20-vuotiasta israelilaista kaulaan raitiovaunupysäkillä.
Uhri loukkaantui tietojen mukaan vakavasti, ja hänet vietiin sairaalaan.
Pysäkillä olleet turvamiehet lähtivät pakenevan hyökkääjän perään, -
saivat miehen kiinni ja luovuttivat hänet poliisille.
Väkivaltaiset yhteenotot ja iskut ovat jatkuneet 10 päivää.
Neljä israelilaista ja viisi palestiina- laista on kuollut ja 170 loukkaantunut.
Tilanne on synnyttänyt uudenlaisen todellisuuden Israelissa, -
joka on tähän asti säästynyt Lähi-idässä riehuvalta kaaokselta.
Väkivallan yltymisen takia pääministeri Netanjahu perui Saksan-matkansa.
Hän sanoi, että hallitus antaa Israelin turvallisuusvoimien käyttää -
kaikkia keinoja ja strategioita terrorinvastaisessa taistelussa.
Olemme keskellä terrorin aaltoa.
Toimimme lujasti -
hyökkääjiä, lainrikkojia ja lietsojia vastaan.
Olemme tuoneet lisää joukkoja, ja ne saavat käyttää -
kaikkia tarvittavia keinoja ja strate- gioita terrorinvastaisessa taistelussa.
Siviilit ovat eturintamassa, -
joten myös heiltä vaaditaan suurinta mahdollista valppautta.
Kiitän Israelin kansalaisia siitä rohkeudesta, -
jota he ovat osoittaneet viime päivinä ja myös tänään.
Netanjahu korosti, että juutalaisvaltio on kokenut vaikeampiakin aikoja -
ja että se tulee voittamaan tämänkin terroriaallon.
Terrorin tavoite on kylvää pelkoa.
Ensimmäinen sääntö sen voittamiseksi on säilyttää maltti -
sekä olla lannistumatta henkilökohtaisesti tai kansallisesti.
Olemme kokeneet vaikeampiakin aikoja. Tulemme voittamaan -
myös tämän terroriaallon yhdessä, määrätietoisina ja vastuullisesti.
Jännitysten lieventämiseksi ja tilanteen kiristymisen estämiseksi -
Netanjahu määräsi, että kabinetti- ministerit ja knessetin jäsenet -
eivät saa mennä Temppelivuorelle lähitulevaisuudessa.
Pääministerin päätös nostatti rankkaa kritiikkiä hallituksen taholta.
Presidentti Reuven Rivlin sanoi lehdistötilaisuudessa, -
ettei Israelilla ole aikomusta muuttaa vallitsevaa tilaa Temppelivuorella, -
jossa vain muslimit saavat rukoilla. Rivlin pyysi muslimeja -
kunnioittamaan juutalaisten sidettä Jerusalemiin.
Haluan tehdä asian hyvin selväksi: -
Israelilla ei ole minkäänlaista aikomusta muuttaa vallitsevaa tilaa.
Mutta tämä vallitseva tila -
vaatii kahta osapuolta, jotka pitävät siitä kiinni.
Nyt kun palestiinalaisten johtaja sanoo, -
että ”likaiset juutalaiset turmelevat pyhän kaupungin”, -
niin maailman on reagoitava.
Kuvitelkaa, kuvitelkaa sitä reaktiota, joka seuraisi, -
jos muslimeista tai kristityistä sanottaisiin samalla tavalla.
Kunnioitamme edelleen muslimien oikeutta -
rukoilla moskeijallaan ja pyhäköllään.
Mutta muslimienkin on kunnioitettava juutalaisten sidettä Jerusalemiin.
Väkivallanteot Israelissa ja Länsirannalla ovat tuoneet mieleen -
palestiinalaisten kaksi intifadaa eli väkivaltaista kansannousua -
Israelia vastaan 1980-luvun lopulla ja 2000-luvun alussa.
Viranomaiset molemmilla puolilla vähättelevät vertausta, -
sillä nykyinen väkivalta on vielä aiempia jaksoja pienempää.
Israelin medioissa on kuitenkin jo sanottu, että 3. intifada on alkanut.
Eräs Jerusalemin palestiinalaisasukas sanoi silti, että kyseessä ei ole -
kolmas intifada, sillä ihmiset haluavat vain ansaita elantonsa lapsilleen.
En usko kansannousuun, sillä ihmiset ovat uupuneita. Heitä kiinnostaa se, -
miten ansaita elantonsa ja kuinka saada ruokaa lapsille.
Vaikka väkivaltaisuudet ovat häirinneet israelilaisten arkielämää, -
eräs jerusalemilainen juutalaisnainen sanoi, ettei hän silti pelkää lainkaan.
Olen asunut täällä 32 vuotta. Tunnen oloni turvalliseksi, -
turvallisemmaksi kuin Amerikassa asuessani.
Tämä on hieno maa asua.
Täällä voi kasvaa ihmisenä. Olen uskonnollinen, enkä pelkää lainkaan.
Ihmiset täällä ovat ihania. Hallituksen on suojeltava heitä paremmin.
USA on huolissaan väkivallan yltymi- sestä Jerusalemissa ja Länsirannalla.
Se kehottaa palestiinalaisia ja Israelia rauhoittamaan tilanteen.
USA on syvästi huolissaan väkivaltaisuuksista -
ja jännityksen kiristymisestä Länsirannalla ja Jerusalemissa.
USA tuomitsee voimakkaasti -
israelilais- ja palestiinalais- siviileihin kohdistuvan väkivallan.
Pyydämme osapuolilta toimia rauhan palauttamiseksi -
sekä pidättymistä sellaisilta puheilta ja toimilta, -
jotka voivat kiristää lisää jännitystä alueella. Kehotamme osapuolia -
etsimään keinoja vallitsevan tilan palauttamiseksi -
Temppelivuorelle, tai Haram al-Sharifille, -
paikalle, joka on ollut merkittävä kiihoke näille väkivaltaisuuksille.
Sitten Syyrian konfliktiin.
Nato on valmis lähettämään joukkoja Turkkiin liittolaisensa tueksi, -
Syyriassa operoivien venäläis- hävittäjien loukattua Turkin ilmatilaa.
Nato-maiden puolustusministerit tapaavat parhaillaan Brysselissä.
Syyrian konflikti on asialistan kärjessä.
Nato pystyy ja on valmis puolustamaan kaikkia liittolaisiaan, -
myös Turkkia, kaikkia uhkia vastaan.
Olemme nostaneet joukkojemme valmiutta, -
kaksinkertaistaneet valmiusjoukkojemme kokoa, -
perustaneet nopean toiminnan erikoisosaston -
sekä tehostaneet päätöksentekoprosessia.
Tämä kaikki on vastausta -
sekä idässä että etelässä näkemiimme haasteisiin.
Naton pääsihteerin kommentit olivat ensimmäinen selvä viesti Venäjälle.
Nato on tyrmistynyt -
Venäjän kasvaneista sotilaallisista toimista Syyriassa -
ja sen antamasta voimakkaasta tuesta presidentti Assadin hallinnolle.
Minusta on huolestuttavaa, että Venäjän pääkohde ei ole ISIS, -
vaan se kohdistaa iskunsa lähinnä oppositioryhmiin sekä tukee hallintoa.
Vetoan Venäjään, että se toimisi rakentavasti, -
tekisi yhteistyötä ISISin vastaisessa taistelussa -
ja lopettaisi Assadin tukemisen.
Assadin hallinnon tukeminen ei ole rakentava panos pyrittäessä -
kohti rauhanomaista ja kestävää poliittista ratkaisua Syyriassa.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman